Je uvádzaný ako vynálezca (r. 1299, iné zdroje uvádzajú rok 1284) okuliarov. Hoci sú o pravdivosti tohoto tvrdenia isté pochybnosti, vo svojej histórii Florencie z roku 1684 Leopoldo del Migliore píše, že Amatiho náhrobná tabuľa v kostole Santa Maria Maggiore nesie nápis: „Tu leží Salvino Degli Amati, syn Armata z Florencie, vynálezca okuliarov. Nech mu Boh odpustí jeho hriechy. A.D. 1317“. Jeho hrobka už dnes neexistuje a preto sa toto tvrdenie nedá overiť.